Diari Oficial de la Generalitat Valenciana


Sumari del DOGV 5902, del 27-11-2008 (2008/13618)

RESOLUCIÓ de 21 de novembre de 2008, del Rectorat de la Universitat de València - Estudi General, relativa a la creació de diversos fitxers en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
--------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2008/11/21/(1)/dof/vci/html**

### Dades del document

Número de DOGV
:   5902

Data del DOGV
:   27-11-2008

Secció del DOGV
:   I. DISPOSICIONS GENERALS

Número del document
:   2008/13474


Data del document
:   21-11-2008

Organisme emissor
:   Universitat de València

Tipus de document
:   Resolució

Descriptors 

:   * base de dades
    * legislació
    * universitat
    * dades personals

RESOLUCIÓ de 21 de novembre de 2008, del Rectorat de la Universitat de València - Estudi General, relativa a la creació de diversos fitxers en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2008/13872]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només podran fer-se mitjançant una disposició general publicada en el Boletín Oficial del Estado o diari oficial corresponent.  
Així mateix, els articles 52 a 54 del Reial Decret pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal, regulen les condicions de creació, modificació o supressió de fitxers de titularitat pública.  
En compliment d'aquest manament legal, el Rectorat de la Universitat de València - Estudi General resol:   
Primer  
Aprovar la creació dels fitxers que es relacionen en els annexos I al VII d'aquesta resolució. Així mateix, es disposa la modificació dels fitxers que s'inclouen en l'annex VIII amb el text consolidat corresponent.  
Segon  
La condició de responsable dels fitxers s'atribueix a la Universitat de València. Això, sense perjudici de la funció de coordinació que corresponga a la Secretaria General d'aquesta, i de la responsabilitat directa que en la gestió i en la custòdia dels fitxers s'atribueix als òrgans que s'especifiquen en cada annex d'aquesta resolució per a cadascun dels fitxers, davant els quals s'exerciran els drets d'oposició al tractament, accés, rectificació i cancel·lació.  
Tercer  
Els gestors dels fitxers relacionats adoptaran les mesures necessàries per a assegurar que les dades de caràcter personal s'utilitzaran exclusivament per a les finalitats que en justifiquen la creació i es concreten en aquesta resolució.  
Així mateix, adoptaran les mesures necessàries per a assegurar el compliment per part dels usuaris de les mesures de seguretat que s'adopten per a cada fitxer.  
Quart  
Els titulars de les dades incloses en els fitxers objecte d'aquesta resolució podran exercir els seus drets d'accés, rectificació i cancel·lació de les dades i d'oposició al tractament, en els casos previstos en la legislació vigent i davant l'òrgan competent que per a cada fitxer es concreta.  
Cinqué  
En els casos en què es prevegen comunicacions de dades, els responsables dels fitxers automatitzats advertiran els cessionaris de dades de caràcter personal de la seua obligació d'utilitzar-los exclusivament per a la finalitat de la cessió i de conformitat amb allò que preveu l'article 11.5. de la Llei Orgànica 15/1999, de 13 de desembre, de Protecció de Dades de Caràcter Personal.  
Sisé  
La present resolució entrarà en vigor l'endemà de publicar-se en el Diari Oficial de la Comunitat Valenciana.   
València, 21 de novembre de 2008.- El rector: Francisco Tomás Vert.  
Annex I. Fitxer «Donacions (DONAT!)».  
a) Finalitat del fitxer i usos previstos.  
Gestió de les donacions pel desenvolupament de projectes d'interés per a la Universitat de València realitzades per persones físiques o jurídiques en el marc dels programes de cooperació de la Universitat, i en particular del denominat «DONAT!».  
Enviament de tot tipus d'informació relativa als projectes, alertes, avisos o recordatoris.  
Usos previstos:  
- Educació i cultura.  
- Fins històrics, estadístics o científics.   
- Altres finalitats.  
b) Origen de les dades.  
Persones o col·lectius sobre els quals es pretén obtindre dades de caràcter personal o resulten obligats a subministrar-les.  
Qualsevol persona física o jurídica que vulga fer una donació.  
Procediment de recollida de les dades de caràcter personal.  
Formulari electrònic.  
Procedència de les dades.  
L'interessat mateix o el seu representant legal.  
c) Estructura bàsica del fitxer i descripció dels tipus de dades de caràcter personal que s'hi inclouen  
Fitxer mixt:  
- Dades de caràcter identificatiu: NIF/CIF, cognoms i nom o empresa, adreça, telèfon, correu electrònic.  
- Altres tipus de dades.  
· Dades que defineixen la tipologia de l'ajuda, quantitat de la donació i periodicitat.  
· Manifestació de voluntat del donant decidint el caràcter públic o anònim de la donació.  
d) Comunicacions de dades.  
- Agència Tributària o altres administracions d'acord amb la legislació aplicable en matèria fiscal.   
- Publicació en mitjans propis o externs amb consentiment del titular.  
- Fundacions de la Universitat de València amb consentiment del titular.  
e) Transferències internacionals de dades.  
No es preveuen.  
f) Òrgans de les administracions responsables del fitxer.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46738 València.  
g) Serveis o unitats davant els quals es puguen exercir els drets d'accés, rectificació, cancel·lació i oposició.  
Universitat de València - Estudi General.  
Vicerectorat de Relacions Internacionals i Comunicació.  
Edifici del Rectorat.  
Av. Blasco Ibáñez, 13.  
46327 València.  
h) Mesures de seguretat.  
Nivell bàsic.  
Annex II. Fitxer «Delegació d'incorporació».  
a) Finalitat del fitxer i usos previstos.  
Cursos de formació per a professors d'Ensenyament Secundari i Batxillerat. Concursos i activitats per a estudiants no universitaris. Fins promocionals i difusió d'informació institucional de la Universitat.  
Usos previstos:  
- Educació i cultura.  
- Fins històrics, estadístics o científics.  
- Altres finalitats.  
b) Origen de les dades.  
Persones o col·lectius sobre els quals es pretén obtenir dades de caràcter personal o resulten obligats a subministrar-les.  
- Estudiants no universitaris.  
- Professors no universitaris.  
- Personal docent i investigador (PDI) de la Universitat.  
Procediment de recollida de les dades de caràcter personal.  
- Formulari web.  
- Formulari paper.  
- Altres: telèfon, correu electrònic, fax.  
Procedència de les dades.  
- L'interessat mateix o el seu representant legal.  
- Administracions públiques.  
- Centres escolars.  
c) Estructura bàsica del fitxer i descripció dels tipus de dades de caràcter personal que s'hi inclouen.  
Fitxer mixt.  
- Dades de caràcter identificatiu: DNI, nom i cognoms, adreça, telèfon.  
- Característiques personals.  
- Acadèmiques i professionals.  
d) Comunicacions de dades.  
No es preveuen.  
e) Transferències internacionals de dades.  
No es preveuen.  
f) Òrgans de les administracions responsables del fitxer.  
Universitat de València - Estudi General.  
Edifici del Rectorat..  
Av. Blasco Ibáñez, 13.  
46305 València  
g) Serveis o unitats davant els quals puguen exercir-se els drets d'accés, rectificació, cancel·lació i oposició  
Delegació per a la Incorporació a la Universitat.  
Av. Blasco Ibáñez, 13.  
46810 València.  
h) Mesures de seguretat.  
Nivell bàsic.  
Annex III. Fitxer "Protocol i relaciones institucionals».  
a) Finalitat del fitxer i usos previstos.  
Gestió d'actes públics celebrats per la Universitat de València. Comunicació amb institucions o persones amb representació institucional. Invitacions i atencions protocol·làries. Difusió d'informació institucional.  
Usos previstos:  
- Educació i cultura.  
- Altres finalitats:   
· Convocatòries, invitacions.  
b) Origen de les dades.  
Persones o col·lectius sobre els quals es pretén obtenir dades de caràcter personal o resulten obligats a subministrar-les.  
- Personal d'administració i serveis (PAS).   
- Personal docent i investigador (PDI).  
- Representants i responsables d'òrgans de la Universitat.  
- Càrrecs públics d'altres administracions.  
- Representants i/o persones de contacte d'organitzacions públiques o privades que es relacionen amb la Universitat.  
- Patrons i gestors de fundacions presidides pel rector o la persona en què delegue.  
Procediment de recollida de les dades de caràcter personal.  
- Bases de dades de la mateixa Universitat.  
- A través de fonts accessibles al públic.  
- Altres: telèfon, correu electrònic, fax.  
Procedència de les dades.  
- L'interessat mateix o el seu representant legal.  
- Administracions públiques.  
- Butlletins oficials.  
- Altres fonts accessibles al públic.  
c) Estructura bàsica del fitxer i descripció dels tipus de dades de caràcter personal que s'hi inclouen  
Fitxer mixt:  
- Dades de caràcter identificatiu: nom i cognoms, adreça, telèfon.  
- Dades de detalls de l'ocupació.  
d) Comunicacions de dades.  
- No es preveuen.  
e) Transferències internacionals de dades.  
No es preveuen.  
f) Òrgans de les administracions responsables del fitxer.  
Universitat de València - Estudi General  
Edifici del Rectorat.  
Av. Blasco Ibáñez, 13.  
46452 València.  
g) Serveis o unitats davant els quals puguen exercir-se els drets d'accés, rectificació, cancel·lació i oposició  
Rectorat.  
Av. Blasco Ibáñez, 13.  
46715 València.  
h) Mesures de seguretat.  
Nivell bàsic.  
Annex IV. Fitxer «Arxiu universitari».  
a) Finalitat del fitxer i usos previstos.  
Gestió del sistema d'arxius de la Universitat de València. Arxius de gestió, intermedi, històric. Transferències i trasllats interns dels documents i la seua integració en l'arxiu corresponent.  
Usos previstos:  
- Educació i cultura.  
- Procediment administratiu.  
- Fins històrics, estadístics o científics.  
b) Origen de les dades.  
Persones o col·lectius sobre els quals es pretén obtenir dades de caràcter personal o resulten obligats a subministrar-les.  
- Personal d'administració i serveis (PAS).   
- Personal docent i investigador (PDI).  
- Estudiants.  
- Dades de les persones incloses en documents presentats davant la Universitat de València o inclosos en qualsevol document integrat en l'arxiu documental de la Universitat de València.   
- Dades de les persones incloses en documents integrats en fons documentals donats o cedits a la Universitat de València.  
Procediment de recollida de les dades de caràcter personal.  
- Sol·licituds, instàncies o formularis tipus.  
- Altres:  
· A través de transferències documentals dels serveis i centres de la Universitat de València a l'arxiu.  
· Mitjançant documents presentats en qualsevol forma davant la Universitat de València.  
· Documents integrats en fons documentals propis, donats o cedits.  
Procedència de les dades.  
- L'interessat mateix.  
- Altres persones físiques.  
- Altres organitzacions o entitats privades o públiques.  
c) Estructura bàsica del fitxer i descripció dels tipus de dades de caràcter personal que s'hi inclouen.  
Fitxer mixt:  
- Dades de caràcter identificatiu: nom i cognoms i signatura de l'arxiu.  
- Qualsevol altra dada inclosa en els documents integrats en els fons documentals.  
d) Comunicacions de dades.  
- Les que es podrien derivar de les previsions legalment aplicables.   
- Altres administracions per a l'exercici de les mateixes competències o que versen sobre les mateixes matèries.  
- Dades obtingudes o elaborades amb destí a una altra administració.  
- Investigadors.  
e) Transferències internacionals de dades.  
No es preveuen.  
f) Òrgans de les administracions responsables del fitxer.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46874 València.  
g) Serveis o unitats davant els quals puguen exercir-se els drets d'accés, rectificació, cancel·lació i oposició.  
Servei de Biblioteques i Documentació.  
C/ Universitat, 2.  
46082 València.  
Quan es tracte d'expedients dipositats en arxiu de gestió correspondrà atendre l'exercici d'aquests drets a la unitat administrativa responsable a la qual es traslladarà la sol·licitud.  
h) Mesures de seguretat.  
Nivell bàsic.  
Annex V. Fitxer «Gestió del SCSIE».  
a) Finalitat del fitxer i usos previstos.  
Gestió del Servei Central de Suport a la Investigació Experimental.  
Usos previstos:  
- Gestió comptable, fiscal i administrativa.  
- Fins històrics, estadístics o científics.  
- Altres finalitats:   
· Gestió d'usuaris.  
· Enviament d'informació.  
b) Origen de les dades.  
Persones o col·lectius sobre els quals es pretén obtenir dades de caràcter personal o resulten obligats a subministrar-los.  
- Proveïdors.  
- Persones de contacte.  
- Personal d'administració i serveis (PAS).  
- Personal docent i investigador (PDI).  
- Usuaris dels serveis prestats en el centre.  
Procediment de recollida de les dades de caràcter personal.  
- Formulari en paper.  
- Formulari web.  
Procedència de les dades.  
L'interessat mateix o el seu representant legal.  
c) Estructura bàsica del fitxer i descripció dels tipus de dades de caràcter personal que s'hi inclouen  
- Fitxer mixt.  
- Dades de caràcter identificatiu: NIF/DNI, nom i cognoms, adreça, telèfon.   
- Detalls de l'ocupació.  
- Informació comercial.  
- Econòmics, financers i d'assegurances.  
- Transaccions de béns i serveis.  
d) Comunicacions de dades.  
- No es preveuen.  
e) Transferències internacionals de dades.  
No es preveuen.  
f) Òrgans de les administracions responsables del fitxer.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46061 València.  
g) Serveis o unitats davant els quals es puguen exercir els drets d'accés, rectificació, cancel·lació i oposició.  
Servei Central de Suport a la Investigació Experimental.  
C/ Dr. Moliner, 50. Edifici d'Investigació Jeroni Muñoz.  
46032 Burjassot (València).  
h) Mesures de seguretat.  
Nivell bàsic.  
Annex VI. Fitxer «Usuaris del Centre d'Atenció Primerenca»  
a) Finalitat del fitxer i usos previstos.  
Gestió del Centre d'Atenció Primerenca. Desenvolupament i seguiment dels tractaments efectuats. Investigació i difusió de resultats.  
Usos previstos:  
- Serveis socials.  
- Historial clínic.  
- Fins històrics, estadístics o científics.  
- Altres finalitats.  
b) Origen de les dades.  
Persones o col·lectius sobre els quals es pretén obtenir dades de caràcter personal o resulten obligats a subministrar-les.  
- Menors beneficiaris dels serveis del Centre d'Atenció Primerenca.  
- Pares o tutors.  
- Persones que participen en l'educació o el tractament del menor.  
Procediment de recollida de les dades de caràcter personal.  
- Formularis.  
Procedència de les dades.  
- L'interessat mateix o el seu representant legal.  
- Altres persones físiques.  
c) Estructura bàsica del fitxer i descripció dels tipus de dades de caràcter personal que s'hi inclouen.  
Fitxer mixt:  
- Dades de caràcter identificatiu: NIF/DNI, NSS/mutualitat, nom i cognoms, adreça, telèfon, firma/empremta, imatge/veu.  
- Dades especialment protegides: salut.  
- Dades de característiques personals.  
- Dades de circumstàncies socials.  
- Dades acadèmiques i professionals.  
- Dades de detalls de l'ocupació.  
d) Comunicacions de dades.  
- Conselleria de Benestar Social.  
- Entitats sanitàries.  
- Altres organismes de la Seguretat Social.  
- Participants en els tractaments i el seguiment de les persones ateses pel centre (metges i educadors).  
Totes les comunicacions de dades descrites requereixen el consentiment del titular de les dades, el pare, la mare o el tutor legal.   
e) Transferències internacionals de dades.  
No es preveuen.   
f) Òrgans de les Administracions responsables del fitxer.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46984 València.  
g) Serveis o unitats davant els quals puguen exercir-se els drets d'accés, rectificació, cancel·lació i oposició.  
Centre Universitari de Diagnòstic i Atenció Primerenca.  
C/ Guàrdia Civil, 22.  
46875 València.  
h) Mesures de seguretat.  
Nivell alt.  
Annex VII: Fitxer «Registro Nacional de Tumores Infantiles».  
a) Finalitat del fitxer i usos previstos.  
Investigació de la supervivència i l'avaluació de l'assistència a persones entre 0 i 19 anys que patisquen càncer, estudis d'incidència i de les causes del càncer infantil a Espanya.  
Usos previstos:  
Gestió i control sanitari.  
Investigació epidemiològica i activitats anàlogues.  
Fins històrics, estadístics o científics.  
b) Origen de les dades.  
Persones o col·lectius sobre els quals es pretén obtenir dades de caràcter personal o resulten obligats a subministrar-los.  
- Persones entre 0 i 19 anys que patisquen càncer.  
- Metges oncòlegs pediatres.  
Procediment de recollida de les dades de caràcter personal.  
- Formularis enviats per les unitats d'oncologia pediàtrica d'hospitals públics i privats.  
- Transmissió electrònica de dades de registres espanyols de càncer.  
Procedència de les dades.  
- Unitats d'oncologia pediàtrica d'hospitals públics i privats.  
- Registres espanyols de càncer i altres sistemes d'informació sanitària.  
- Índex nacional de defuncions.  
c) Estructura bàsica del fitxer i descripció dels tipus de dades de caràcter personal que s'hi inclouen.  
Fitxer mixt:  
- Dades especialment protegides: salut.  
- Dades de caràcter identificatiu: nom i cognoms, adreça, telèfon, targeta sanitària, número d'història clínica.  
- Dades de característiques personals.  
d) Comunicacions de dades.  
- Unitats d'oncologia pediàtrica d'hospitals públics i privats.  
- Societat Espanyola d'Hematologia i Oncologia Pediàtrica (SEHOP).  
- Registres espanyols de càncer.  
- Índex nacional de defuncions.  
- Investigadors en projectes conjunts amb el Registre Nacional de Tumors Infantils.  
e) Transferències internacionals de dades.  
No es preveuen.   
f) Òrgans de les administracions responsables del fitxer.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46705 València.  
g) Serveis o unitats davant els quals podrien exercir-se els drets d'accés, rectificació, cancel·lació i oposició.  
Registre Nacional de Tumors Infantils (Departament d'Història de la Ciència i Documentació).  
Av. Blasco Ibáñez, 15.  
46667 València.  
h) Mesures de seguretat.  
Nivell alt.  
Annex VIII. Fitxer d'estudiants.  
a) Finalitat del fitxer i usos previstos.   
Gestió acadèmica i administrativa dels expedients d'estudiantes matriculats en la Universitat de València en qualsevol dels seus cicles, títols i estudis universitaris. Atribució de comptes de correu electrònic i d'usuari i contrasenya per a l'accés a entorns virtuals i reserva de serveis.   
- Certificacions acadèmiques.  
- Expedició de títols universitaris.  
- Gestió de taxes acadèmiques i cobrament a través d'entitats financeres.  
- Gestió acadèmica.  
- Emissió del carnet universitari.  
- Proves d'accés a la Universitat.  
- Preinscripció a títols de les universitats de la Comunitat Valenciana.  
- Beques i assegurança escolar.  
- Promoció de l'ocupació i la inserció professional.  
- Gestió, promoció i realització de pràctiques.  
- Realització d'estudis i investigacions científiques per la Universitat de València.  
- Difusió d'informació acadèmica i institucional de la Universitat de València.  
- Cens electoral.  
- Establiment i notificació de convenis amb tercers dels quals es deriven avantatges i descomptes per als membres de la comunitat universitària.   
- Gestió de l'aula virtual.  
b) Persones o col·lectius sobre els quals es pretén obtenir dades de caràcter personal o resulten obligats a subministrar-les.  
Estudiants que accedisquen als estudis impartits per la Universitat de València i centres adscrits en qualsevol dels cicles, títols i estudis universitaris.  
c) Procediment de recollida de les dades de caràcter personal  
- Declaracions, sol·licituds i formularis complimentats pels interessats.  
- Enquestes o entrevistes.  
d) Estructura bàsica del fitxer i descripció dels tipus de dades de caràcter personal que s'hi inclouen.  
Base de dades relacional DB2 (per a OS390).  
- Dades d'identificació.  
- Dades de característiques personals.  
- Dades de circumstàncies socials.  
- Dades acadèmiques i professionals.  
- Dades economicofinanceres.  
e) Cessions de dades de caràcter personal i transferències de dades a tercers països.  
- Ministeri d'Educació i Ciència.  
- Conselleria de Cultura, Educació i Ciència de la Generalitat Valenciana.  
- Agència Nacional d'Avaluació de la Qualitat i Acreditació, entitats nacionals o autonòmiques equivalents i institucions europees amb competència pel desenvolupament de tasques relacionades amb l'avaluació, certificació i acreditació de la qualitat de les universitats espanyoles en els termes previstos en les lleis.   
- Entitats financeres pel pagament de taxes acadèmiques.  
- Empreses, fundacions i entitats amb finalitats de gestió, promoció i realització de pràctiques.  
- Empreses, fundacions i entitats amb finalitats de promoció de l'ocupació o inserció professional amb el consentiment exprés del titular.  
- Departaments, instituts d'investigació, unitats d'investigació i personal docent i investigador de la Universitat de València per a la realització d'estudis i investigacions científiques amb consentiment exprés del titular.  
- Empreses, fundacions i entitats que oferisquen avantatges i descomptes pels membres de la comunitat universitària mitjançant convenis amb tercers que requerisquen validar la condició d'estudiant del beneficiari a petició d'aquest.  
- Publicació dels correus electrònics dels estudiants en la web institucional de la Universitat de València.  
- Publicació de dades dels estudiants a l'aula virtual.  
- Empreses, fundacions i entitats amb la finalitat de verificar la condició de titulada de la persona a què es facen ofertes laborals.  
f) Òrgans de les administracions responsables del fitxer.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46188 València.  
g) Serveis o unitats davant els quals podrien exercir-se els drets d'accés, rectificació, cancel·lació i oposició.  
Servei d'Estudiants.  
Universitat de València - Estudi General.  
Edifici del Rectorat.  
Av. Blasco Ibáñez, 13.  
46483 València.  
h) Mesures de seguretat.  
Nivell bàsic.


Còpia Permalink ELI